O ΘΕΟΣ ΑΓΑΠΑ ΤΟΝ ΝΟΙΚΟΚΥΡΗ ΠΙΟ ΠΟΛΥ ΑΠΟ ΤΟΝ ΚΛΕΦΤΗ (VIDEO) | carzine.gr
O ΘΕΟΣ ΑΓΑΠΑ ΤΟΝ ΝΟΙΚΟΚΥΡΗ ΠΙΟ ΠΟΛΥ ΑΠΟ ΤΟΝ ΚΛΕΦΤΗ (VIDEO)
Πρόκειται για μία από τις πιο συνηθισμένες πρακτικές κλοπής σε όλο τον κόσμο. Την στιγμή που είστε απασχολημένος με τον ανεφοδιασμό του αυτοκινήτου σας, κάποιος επιτήδειος μπαίνει από την άλλη πόρτα και χωρίς να τον αντιληφθείτε σας κλέβει ότι βρει μπροστά του.
Κάτι τέτοιο έγινε και στο περιστατικό που βλέπουμε στο βίντεο στην Κίνα. Ο κλέφτης περιμένει την κατάλληλη στιγμή για να χτυπήσει, και όπως βλέπουμε τα καταφέρνει πολύ καλά σ’ αυτό το στάδιο.
Αυτό όμως που δεν μπορεί να καταφέρει είναι να αποδράσει από το σημείο, καθώς όπως φαίνεται δεν γνωρίζει τον χειρισμό του δικύκλου. Και μετά από μία περιπετειώδη εκκίνηση δεν καταφέρνει να ανακτήσει τον έλεγχο και πέφτει με δύναμη πάνω σε έναν τοίχο μέσα στο βενζινάδικο.
Από εκεί και πέρα τα πράγματα παίρνουν τον δρόμο τους, με την κυρία που ανεφοδιάζει το αυτοκίνητό της να αντιλαμβάνεται τι ακριβώς έχει συμβεί και να τρέχει να πάρει τα πράγματά της.
Όσο για το ηθικό δίδαγμα: κλειδώνετε το αυτοκίνητό σας ακόμα και μέσα στο βενζινάδικο, έστω και για λίγα δευτερόλεπτα. Ελάχιστοι μπορούν να έχουν την τύχη της Κινέζας και ακόμα λιγότεροι είναι οι κλέφτες που δεν ξέρουν να οδηγούν το μέσο της διαφυγής τους…
Tags: VideoβενζινάδικοΚλέφτηςμοτοσικλέτα
Καμία Απάντηση στο “O ΘΕΟΣ ΑΓΑΠΑ ΤΟΝ ΝΟΙΚΟΚΥΡΗ ΠΙΟ ΠΟΛΥ ΑΠΟ ΤΟΝ ΚΛΕΦΤΗ (VIDEO)”